24. ΝΟΜΟΣ υπ’ αριθ. 1645 της 3/10 Ιαν. 1951 Περί κυρώσεως και συμπληρώσεως του Α.Ν.1517/1950 «περί προσαυξήσεων εκπροθέσμου καταβολής των προς το Δημόσιον χρεών και του χρόνου ενάρξεως αυτών». Άρθρον πρώτον.-Κυρούται αφ’ ης ίσχυσεν ο Α.Ν. 1517/1950 «περί προσαυξήσεων εκπροθέσμου καταβολής των προς το Δημόσιον χρεών και του χρόνου ενάρξεως αυτών» δημοσιευθείς εις το υπ’ αριθ. 238/20.10.1950 Φ.Ε.Κ. τεύχος Α΄, συμπληρούμενος ως κατωτέρω. Άρθρ.1.-Ι.Από της 1ης του μηνός Νοεμ. 1950 άπαντα τα προς το Δημόσιον χρέη τα βεβαιούμενα εις τα Δημόσια Ταμεία υπόκεινται εις προσαύξησιν εκπροθέσμου καταβολής 3% καθ’ έκαστον μήνα καθυστερήσεως πληρωμής. Το σύνολον της προσαυξήσεως εκπροθέσμου καταβολής δεν δύναται να υπερβή τα 100% του αρχικού χρέους του οφειλέτου. Η καθυστέρησις λογίζεται από της πρώτης του τρίτου από της βεβαιώσεως μηνός, του μηνός καθ’ ον έλαβε χώραν η βεβαίωσις θεωρουμένου ως πρώτου. ΙΙ.Επί χρεών καταβαλλομένων εις δόσεις κατά τας διατάξεις των κειμένων νόμων η προσαύξησις εκπροθέσμου καταβολής άρχεται από της λήξεως της προθεσμίας της πληρωμής εκάστης δόσεως, εκτός εάν η βεβαίωσις εις το Δημόσιον Ταμείον ενεργηθή μετά την πάροδον της προς πληρωμήν προθεσμίας ότε η προσαύξησις των ληξιπροθέσμων κατά την βεβαίωσιν δόσεων άρχεται από της προθεσμίας της οριζομένης εν τη παρ. 1. ΙΙΙ.Επί χρεών εκ φόρων παρακρατουμένων ή δια λογαριασμόν του Δημοσίου εισπραττομένων η προσαύξησις εκπροθέσμου καταβολής άρχεται από της πρώτης του τρίτου μηνός της προς πληρωμήν του παρακρατηθέντος ή δια λογαριασμόν του Δημοσίου εισπραχθέντος ποσού προθεσμίας, του μηνός της υποχρεώσεως προς πληρωμήν θεωρουμένου ως πρώτου. Από της ισχύος του Ν.Δ. 2561 της 31/31 Αυγ. 1953, η διάταξις της παρ. ΙΙΙ δεν έχει εφαρμογήν επί χρεών εκ παρακρατουμένων φόρων, δια τα οποία έχουσιν εφαρμογήν αι διατάξεις των παρ. Ι και ΙΙ. Σελ. 194,02 105-58 ΙV.Επί χρεών εκ πάσης φύσεως εφοδίων η προσαύξησις εκπροθέσμου καταβολής από 1ης Νοεμ. 1950 ορίζεται εις 3% καθ’ έκαστον μήνα καθυστερήσεως από της πρώτης του μεθεπομένου της προς πληρωμήν προθεσμίας μηνός της προσαυξήσεως υπερημερίας μη δυναμένης να υπερβή το 100% του αρχικού χρέους. Επί αντιτίμων τροφίμων διανεμομένων εις το κοινόν, προθεσμία προς πληρωμήν είναι η μεθεπομένη της λήξεως της προς διανομήν δι’ εκάστης διατακτικής οριζομένης προθεσμίας. «Η αληθής έννοια της διατάξεως του δευτέρου εδαφίου της παρ. VΙ του άρθρ. 1 του Α.Ν. 1571/1950 είναι ότι από της επομένης της δι αυτού καθοριζομένης χρονολογίας πληρωμής του αντιτίμου τροφίμων άρχεται η υποχρέωσις προς πληρωμήν προσαυξήσεως υπερημερίας». (΄Αρθρ. 3 παρ. 3 Νόμ. 2097/1952). «V.Επί οφειλών εκ συμβάσεων, το ποσοστόν προσαυξήσεως εκπροθέσμου καταβολής ρυθμίζεται δια των διατάξεων του παρόντος νόμου εκτός αν άλλως έχη προβλεφθή δια ρητού όρου της συμβάσεως, υπολογίζεται δε αφ’ ης το κεφάλαιον της οφειλής καθίσταται απαιτητόν εν όλω ή εν μέρει». H παρ.V προσετέθη δια του άρθρου 3 παρ.2 Νόμ. 2097/1952, της πρώην παρ. V λαβούσης αριθ. VI. 25.Γ.β.24 Κώδικας περί Εισπράξεως Δημοσίων Εσόδων VI.Πάσα διάταξις άλλως ρυθμίζουσα τα των προσαυξήσεων εκπροθέσμου καταβολής των προς το Δημόσιον χρεών καταργείται. Άρθρ.2.-Χρέη εκ α)φόρων επιτηδεύματος Ν.Δ. 53/1946 και δ’ κατηγορίας (καθαρών προσόδων εξ εμπορικών επιχειρήσεων) εξαιρέσει του φόρου του οικ. έτους 1949-50 των πέραν των 60.000.000 ετησίων καθαρών κερδών (Α.Ν. 942/1949 παρ. 3 άρθρ. 4 και παρ. 1 άρθρ. 12) βεβαιούμενα εις τα Δημόσια Ταμεία μέχρι τέλους του οικονομικού έτους 194950 κα υποκείμενα εις προσαυξήσεις εκπροθέσμου καταβολής 5% καθ’ έκαστον μήνα καθυστερήσεως καταβαλλόμενα εις δύο ίσας μηνιαίας δόσεις της πρώτης μέχρι 15 Νοεμ. 1950 και της δευτέρας μέχρι 15 Δεκ. 1950 απαλλάσσονται του ημίσεος των βαρυνουσών τα χρέη ταύτα μέχρι της ημέρας της πληρωμής προσαυξήσεων εκπροθέσμου καταβολής. Άρθρ.3.-Αναστολαί χρεών προς το Δημόσιον παρεχόμεναι από οιασδήποτε αρχής ή Δικαστηρίου, βάσει διατάξεων οιουδήποτε Νόμου, δεν απαλλάσσουσι το χρέος των βαρυνουσών τούτο προσαυξήσεων λόγω εκπροθέσμου καταβολής, κατά τον χρόνον καθ’ ον διαρκεί η παρασχεθείσα αναστολή. Άρθρ.4.-(Αντικαθίσταται η παρ. 4 του άρθρ. 4 του Α.Ν. 1522/50 (τόμ. 27 σελ. 369). Άρθρον δεύτερον.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 